Vitalius Stepulis

Vitalius Stepulis (g. 1938 m. gruodžio 1 d.) – Lietuvos alpinistas, inžinierius, visuomenės veikėjas.

1965 m. baigė Kauno politechnikos institutą (inžinierius statybininkas). AB „Vilniaus Komprojekto“ vyriausias specialistas (1998 m.), UAB „Vilniaus Narutis“ statybos ir projektavimo direktorius (2006 m.).

1969 m. Vitalius Stepulis vadovavo grupei, kuri įkopė į bevardę viršūnę Tianšanyje (Terskėjaus Alatau kalnagūbryje) ir ją pavadino Žalgirio vardu. 1979 m. ekspedicijos ten pat vadovas – buvo įkopta į 3 bevardes viršūnes, jos pavadintos Martyno Mažvydo, Vilniaus universiteto ir Nemuno vardais. Yra įkopęs į Elbruso (1963 m.), Lenino (1965 m.), Komunizmo (1971 m.), Kilimandžaro (1995 m.), Monblano (1995 m.) viršukalnes. 1970 m. Lietuvos laipiojimo uolomis čempionato prizininkas.Vitalius Stepulis, Alpinizmo vikis

1988 m. Vitalius Stepulis subūrė iniciatyvinę grupę Lietuvos tautinio atgimimo ąžuolynui Ožkabaliuose sodinti. Tautinio atgimimo ąžuolyno draugijos pirmininkas (nuo 1991 m.).

Valstybinės Jono Basanavičiaus premijos laureatas (2012 m.), Ordino „Už nuopelnus Lietuvai“ medalio kavalierius (2015 m.).

 Bibliografija 

 Kalnų takais (1981 m.)
 Tautos ąžuolynas (sudarytojas, 2009 m.)
 Kalnams pašaukus (sudarytojas, 2011 m.)

 Šaltiniai 

Kategorija:Lietuvos alpinistai
Kategorija:Lietuvos inžinieriai architektai